న్యూఢిల్లీ, నవంబరు 7: నోట్ల రద్దు.. ప్రధాని నరేంద్ర మోదీ మనసులో ఈ బీజాన్ని నాటిన వ్యక్తి అనిల్ బోకిల్. అర్ధక్రాంతి ఫౌండేషన్ వ్యవస్థాపకుడు. నోట్ల రద్దు నిర్ణయం ప్రకటించి బుధవారానికి ఏడాది పూర్తవుతున్న నేపథ్యంలో ఆయన మీడియాతో మాట్లాడారు. ఈ సందర్భంగా మరో సంచలన ప్రతిపాదన చేశారు. అదేంటంటే.. రోజుకు ఆరు గంటల షిఫ్టుల అమలు. 8 గంటల షిఫ్టులకు బదులు ఆరు గంటల షిఫ్టులు పెడితే జీడీపీ ఏడాదిలో మూడు రెట్లు అవుతుందని.. యువతకు భారీగా ఉద్యోగాలు వస్తాయని ఆయన ఒక ఆంగ్ల పత్రికకు ఇచ్చిన ఇంటర్వ్యూలో పేర్కొన్నారు. భారతదేశం తన సమస్యలను తానే పరిష్కరించుకునే ప్రయత్నం చేయాలని.. అందుకోసం విదేశాల వైపు చూడటం మానేయాలన్నారు. ఇక నోట్ల రద్దు అంశం గురించి విలేకరులు అడగ్గా.. దీన్ని నోట్ల రద్దు అనడం కన్నా నోట్ల ఉపసంహరణ, కొత్త నోట్ల ప్రవేశంగా పేర్కొనాలని అభిప్రాయపడ్డారు. రద్దు చేసిన రూ.500, 1000 నోట్ల స్థానంలో రూ.500, 2000 నోట్లను తెచ్చిన నేపథ్యంలో ఆయన ఇలా అన్నారు. నోట్ల రద్దు అనేది నిర్మాణాత్మక మార్పునకు ప్రారంభమని.. తదనంతర చర్యలు చాలా తీసుకోవాలని అన్నారు.
newdhilly, navambaru 7: notla raddu.. pradhaani narendra modii manasulo ee beejaanni naatina vyakti anil bokil. ardhakraanti foundation vyavasthaapakudu. notla raddu nirnayam prakatinchi budhavaaraaniki edaadi puurtavutunna nepathyamlo aayana meediatho matladaru. ee sandarbhamgaa maro sanchalana pratipaadana chesaru. adentante.. rojuku aaru gantala shiftula amalu. 8 gantala shiftulaku badulu aaru gantala shiftulu pedithe gdp edaadilo moodu retlu avutundani.. yuvataku bhariga udyogaalu vastaayani aayana oka aangla patrikaku ichina interviewlo perkonnaru. bharatadesam tana samasyalanu taane parishkarinchukune prayatnam cheyalani.. andukosam videsala vaipu chudatam maaneyaalannaaru. ika notla raddu amsam gurinchi vilekarulu adagga.. deenni notla raddu anadam kanna notla upasamharana, kotta notla pravesamgaa paerkonaalani abhipraayapaddaaru. raddu chesina roo.500, 1000 notla sthaanamlo roo.500, 2000 notlanu tecchina nepathyamlo aayana ilaa annaru. notla raddu anedi nirmaanaatmaka maarpunaku praarambhamani.. tadanantara charyalu chala teesukovaalani annaru.